**Prípravné stretnutie Púchovský Vsetín (Púchovák)**

V dňoch 13. až 15. februára sa konalo prípravné stretnutie astronómov na Gymnáziu v Púchove, nazývané ako „Púchovský Vsetín.“ Zrejme Vás asi zaujíma, prečo práve takýto názov, ktorý táto cezhraničná akcia nesie. Od roku 2013 organizujeme spoločne s hvezdárňou na Vsetíne stretnutia záujemcov o astronómiu. Tieto stretnutia sa väčšinou konajú na Vsetínskej hvezdárni, ale pre veľký záujem sme sa rozhodli, že spravíme stretnutie v Púchove, aby mohli prísť všetci astronómovia z Púchova a okolia. Cieľom víkendu plného náročného, no zaujímavého programu, bola aj prípravu na súťaž, ktorá bude 10. apríla. Tento seminár mal niekoľko prvenstiev, už len vďaka tomu, že to bola prvá takáto astronomická veľká akcia na Gymnáziu v Púchove. Programovo bola najzložitejšia, keďže na pláne bolo riešiť astronomické a astrometrické výpočty. V piatok (13.februára) sme sa zaoberali výpočtom hodinového uhla, ktorý sme potom chceli vyskúšať pri pozorovaní kométy, bohužiaľ sa nám kométa stihla skryť za strechu budovy. Na druhý deň sa riešili mapy súhvezdí a v poobedňajších hodinách sme navštívili malé hvezdárničky Rudolfa a Patrika Formánkovcov v Dohňanoch. Pozorovali sme Slnko, nielen

vizuálne, ale aj špeciálnym ďalekohľadom, ktorý je zameraný na pozorovanie slnečných

protuberancií. Výhoda znalostí výpočtu hodinového uhla sa vyplatila až tento deň, keď sme po západe Slnka hľadali Venušu a nemali sme možnosť orientovať sa podľa hviezd. Po návrate na Gymnázium sa riešil Newtonov gravitačný zákon a Keplerove zákony pohybu planét. Týmto sme náročný víkend ukončili. Nedeľu sme mali skôr oddychovú, aby sa všetkým informácie usadili v našich hlavách. Starší účastníci riešili ešte príklady, ktoré sme nemali v pláne. Dohodli sme sa na nasledujúcich spoločných akciách a rozlúčili sa.

Na záver chcem poďakovať všetkým účastníkom, ale hlavne Miroslavovi Jedličkovi za trpezlivosť a ochotu riešiť mnohokrát zložité príklady.

Pánovi Rudolfovi a Patrikovi Formánkovcom za navštívenie a pozretie ich hvezdární

a v neposlednom rade aj riaditeľovi gymnázia pánovi PaedDr. Miroslavovi Kubičárovi za možnosť v škole túto akciu uskutočniť.

Marián Rečičár